Sannanirnar fyrir því að kínversk stjórnvöld haldi úti kyrrsetningabúðum , þar sem meira en milljón manna sem tilheyra minnihluta - , þjóðernis - og trúarhópum eru fangelsaðir , pyntaðir og heilaþvegnir , eru nú svo skýrar að ríki heims verða að bregðast við . Sannanirnar fyrir því að kínversk stjórnvöld haldi úti kyrrsetningabúðum , þar sem meira en milljón manna sem tilheyra minnihluta - , þjóðernis - og trúarhópum eru fangelsaðir , pyntaðir og heilaþvegnir , eru nú svo skýrar að ríki heims verða að bregðast við . Þetta er mat Amnesty International eftir að skjölum úr kínverska stjórnkerfinu um aðgerðir til að hindra flótta úr búðum var lekið til ICIJ , samtaka rannsóknarblaðamanna . Fjölmiðlar í 17 löndum hafa birt fréttir af því sem fram kemur í skjölunum . Þar kemur m.a. fram hvernig lífinu í kyrrsetningabúðunum í Xinjiang er stýrt , en talið er að ein milljón manna sem tilheyrir úígúrum og öðrum minnihlutahópum múslima sé þar í haldi . Kínversk stjórnvöld hafa lengi vel fullyrt að um sé að ræða endurmenntunarbúðir sem fólk sæki sjálfviljugt . Skjölin eru hins vegar sögð sanna að milljón úígúr-múslimar , fólk sem ættað er frá Kasakstan og aðrir þjóðernisminnihlutahópar , séu vistaðir í búðum í vesturhluta Kína . Í einu skjalinu er starfsfólki sagt að fylgjast með vistmönnum búðanna öllum stundum , líka þegar þeir bregði sér á klósettið , til þess að koma í veg fyrir flótta . Þá er starfsfólki bannað að vingast við vistmenn , eða að eiga í „ persónulegum samskiptum “ við þá til að koma í veg fyrir samráð þeirra á milli . „ Þetta rústar þeirri mynd kínverska kommúnistaflokksins að þetta séu endurmenntunarbúðir þar sem úígúr-múslimar og aðrir kínverskir múslimar séu sjálfviljugir í námi , “ hefur AFP-fréttaveitan eftir James Leibold , prófessor við La Trobe-háskólann í Ástralíu sem er sérfræðingur í málefnum Kína . Þess í stað segir hann skjölin draga upp mynd af „ útreiknaðri valdbeitingu “ . Lekinn kemur viku eftir að New York Times greindi frá því að Xi Jinping Kínaforseti hefði skipað embættismönnum að „ sýna enga miskunn “ gegn aðskilnaðar - og öfgasinnum í ræðu sem hann hélt árið 2014 eftir að uppreisnarmenn úígúr-múslima gerðu árás á lestarstöð í Kína . Frétt New York Times byggði skjölum frá kínversku stjórnsýslunni sem lekið var í blaðið . Geng Shuang , talsmaður kínverska utanríkisráðuneytisins , hafnaði í dag fréttum fjölmiðla af búðunum og sagði um óhróðursherferð að ræða gegn aðferðum kínverkskra yfirvalda til að taka á hryðjuverkum og öfgatrú í Xinjiang .